# Handlingsprogram for FO Hordaland 2018-2020

Handlingsprogrammet vedtas for en to-årsperiode, men rulleres årlig. Første rullering er i forbindelse med budsjett 2019. Handlingsprogrammet bygger på «Prinsipprogram og vedtekter» vedtatt på Kongressen 2015. Også føringer fra kongressen og Handlingsprogram vedtatt av Landsstyret er førende for programmet

1. Lønn, arbeidsforhold og arbeidsmiljø
2. Profesjonspolitisk arbeid
3. Helse- og sosialpolitikk
4. Kvinnepolitikk
5. Internasjonalt arbeid og solidaritet
6. Organisasjon

Innenfor disse områdene prioriteres arbeidet og satsninger i tråd med aktuelle saker, reformer og politiske strømninger som vi ser vil bli satt på agendaen i 2018 og 2019. Handlingsprogrammet må være et dynamisk verktøy for FO Hordalands prioriteringer og aktiviteter i perioden. Underveis i perioden vil det kanskje komme saker som ikke er forutsett i handlingsprogrammet, og som kan føre til behov for omprioriteringer.

Arbeidsutvalget vil på årlige styresamlinger utarbeide en (skjematisk) konkretisering av aktiviteter i handlingsprogrammet med tidsplan og ansvarlig, som et verktøy for arbeidet med gjennomføring av tiltak. Gjennomførte aktiviteter vil bli markert i den årlige rulleringen av handlingsprogrammet.

Faget sosialt arbeid står overfor store utfordringer. Disse er både av ideologiske, politiske, økonomiske og organisatorisk karakter. Nye styringsformer i offentlig sektor basert på økt grad av markedsretting, individualisering, oppsplitting og anbudsinnhenting er eksempler på dette. Faget har et tydelig samfunnsmandat, og dette innebærer at yrkesutøvelsen må fange opp og kritisk reflektere over de endringer og utfordringer samfunnet står overfor. Kvaliteten på tjenestene er avhengig av at de sosialfaglige perspektivene blir ivaretatt.

For å tydeliggjøre våre prioriteringer har vi valgt å fokusere på fem punkt i Handlingsprogrammet:

* **Jobbe for å ivareta og sikre medlemmenes lovfestede og avtalefestede rettigheter om arbeidstid og gode rammebetingelser for arbeidet.**
* **Jobbe for at profesjonenes felles og særskilte kompetanse skal prege kvaliteten i velferdstjenestene.**
* **Jobbe for medlemsbevaring og rekruttering.**
* **Jobbe for et FO som vil være preget av økt profesjonalitet, styrket gjennomslagskraft og forsterket måloppnåelse.**
* **Jobbe for å få frem tydeligere prioritering og målretting av budskap.**
1. LØNN, ARBEIDFORHOLD OG ARBEIDSMILJØ
	1. **LIKELØNN**

Jobbe for at målet om likelønn kan oppnås

* 1. **PENSJON**

Jobbe for at medlemmenes interesser i forhold til pensjon ivaretas på en best mulig måte innenfor de ulike tariffområdene.

* 1. **ARBEIDSFORHOLD**

Jobbe for å ivareta og sikre medlemmenes lovfestede og avtalefestede rettigheter om arbeidstid og gode rammebetingelser for arbeidet

* 1. **VOLD, TRUSLER OG NETTHETS**

Jobbe for å forhindre at ansatte blir utsatt for vold, trusler og netthets.

1. PROFESJONSPOLTISK ARBEID
	1. **UTDANNINGSPOLTIKK**

Jobbe for at utdanningsdebatten i FO ender opp med at utdanningenes faglige innhold, kvalitetsnivå, omfang og lengde gjenspeiler tjenestene og brukernes behov.

* 1. **KOMPETANSE**

Jobbe for at profesjonenes felles og særskilte kompetanse skal prege kvaliteten i velferdstjenestene

* 1. **AUTORISASJON**

Jobbe for å lovfeste våre profesjoners arbeid i Lov om barneverntjenester og Opplæringsloven.

* 1. **LOVFESTING AV VERNEPLEIERE OG SOSIONOMER I HELSE- OG OMSORGSTJENESTELOVEN**

Jobbe for at tjenestene kvalitetssikres ved å ha høy og tilpasset kompetanse nær bruker.

1. HELSE- OG SOSIALPOLTIKK
	1. **BARNEVERN**

Jobbe videre med opptrappingsplan for bemanning og kompetanse i kommunalt barnevern. Videreføre arbeid og samarbeid med aktuelle organisasjoner med særlig fokus på enslige, mindreårige asylsøkere.

* 1. **TJENESTER TIL PERSONER MED UTVIKLINGSHEMNING**

Jobbe for at personer med utviklingshemning får tjenester tilpasset sine behov

* 1. **NAV OG FORDELINGSPOLITIKK**

Videreføre arbeid med å sikre sosialfaglig arbeid i NAV, og forsvarlige sosiale ytelser. Holde fokus og utvikle politikk på fordeling med perspektiv på bred arbeidsinkludering, men også på tjenester, stønader og pensjoner som gir forsvarlig levestandard for de som er uten arbeid.

* 1. **FATTIGDOM**Motvirke utviklingen av samfunnsstrukturer som skaper økte forskjeller, fattigdom, sosial ulikhet, uverdige livsvilkår og sosial utstøting**.**
	2. **ASYL- OG FLYKTNINGEPOLITIKK**

Jobbe for human asyl- og flyktningepoltikk som følger internasjonale konvensjoner.

* 1. **KOMMERSIALISERING AV VELFERDSTJENESTER**

Jobbe mot privatisering av velferdstjenestene

1. KVINNEPOLITIKK
	1. **KVINNERS POSISJON I ARBEIDSLIVET**

Jobbe for at begge kjønn har like rettigheter og plikter i arbeidslivet, samfunnet og hjemmet

* 1. **KVINNEDELTAGELSE I FO OG LO**

Jobbe for rammebetingelser som legger til rette for økt kvinnedeltakelse i egen organisasjon og fagbevegelsen for øvrig.

* 1. **VOLD OG OVERGREP**

Jobbe for å styrke både forebygging, hjelpetiltak og lovverket for kvinner som blir utsatt for vold og trakassering.

1. INTERNASJONAL SOLIDARITET
	1. **INTERNASJONAT FAGFORENINGSSAMARBEID**

Jobbe for at faglige og demokratiske rettigheter styrkes gjennom forpliktende avtaler.

* 1. **INTERNASJONAL FAGUTVEKSLING**

Jobbe for å skape arenaer for yrkesfaglig dialog på tvers av landegrenser.

* 1. **INTERNASJONAL SOLIDARITET**

Jobbe for å støtte og bidra i utviklingsprosjekter hvor sosialt og sosialpedagogisk arbeid er viktige elementer, samt støtte tiltak som kan styrke global forståelse og internasjonalt engasjement blant FOs medlemmer.

1. ORGANISASJON
	1. **REKRUTTERING OG MEDLEMSBEVARING**

Jobbe for medlemsbevaring og rekruttering.

* 1. **LANDSMØTE 2019**

Jobbe for at avdelingen og delegater er godt forberedt.

* 1. **ORGANISASJONSBYGGING OG ORGANISASJONSUTVIKLING**

Jobbe for et FO som vil være preget av økt profesjonalitet, styrket gjennomslagskraft og forsterket måloppnåelse.

* 1. **KOMMUNIKASJON**

Jobbe for å få frem tydeligere prioritering og målretting av FOs politikk og verdier

* 1. **TILLITSVALGTOPPLÆRING**

Jobbe for at plan for tillitsvalgtsopplæring blir gjennomført.